Publication: Magyar Közlöny
Issue: MK-1998-33 (Year: 1998, Number: 33)
Era: 1990-2004
Section: illetve a 23/1997. (III. 19.) BM rendeletek szabályozzák.
Paragraph Index: 156

b) Az alapellátási norma az új felszerelők első ellátásához (alapellátásához) szükséges ruházati és felszerelési anyagok körét, illetve mennyiségét határozza meg. A normában előírt cikkek beszerzése minden igényjogosult részére kötelező. — A ruházati és felszerelési anyagok viselési idejét — a közgazdasági helyettes államtitkár előzetes jóváhagyásával — az országos rendőrfőkapitány, a határőrség országos parancsnoka, a tűzoltóság országos parancsnoka, valamint a polgári védelem országos parancsnoka intézkedésben határozza meg. — Amennyiben az új felszerelők az alapellátásra kifizetett, vagy ruházati utalványfüzetben jóváírt forintösszeg felhasználásáról a szakszolgálat felé — az erre kijelölt időn belül a vásárlást, anyagkiadást bizonyító dokumentum bemutatásával — nem számolnak el, abban az esetben az el nem számolt összeg forintértékét túlellátásként kell a számukra előjegyezni, és azt az esedékessé váló utánpótlási ruhapénzből le kell vonni.

Source: https://magyarkozlony.hu/hivatalos-lapok/67cfb80a265b156e15c21f2a47aeebc29773494e/dokumentumok/3ae9333fff851bbe98697f8b7c6b8dc3112aab60/letoltes